wickkiey/tamil-wikipedia-chunked huggingface dataset:
# மங்கோலியர்களின் அசர்பைஜான் படையெடுப்பு

**மங்கோலியர்களின் அசர்பைஜான் படையெடுப்பு** என்பது 13 மற்றும் 14ஆம் நூற்றாண்டுகளின் போது தற்கால அசர்பைஜான் நாட்டின் பகுதிகள் மீது மங்கோலியர்கள் நடத்திய தாக்குதல்களை குறிப்பதாகும். இதன் காரணமாக அசர்பைஜானின் பகுதிகள் ஈல்கானகத்துடன் இணைக்கப்பட்டன. 1256ஆம் ஆண்டு மரகா தலைநகராக்கப்பட்டது. இந்நிலை 1357 வரை நீடித்தது.  
அசர்பைஜான் மீதான மங்கோலியர்களின் முதல் படையெடுப்பு 1220-1223லும், இரண்டாம் படையெடுப்பு 1230களிலும் மற்றும் மூன்றாவது படையெடுப்பு 1250களிலும் நடைபெற்றது.
# குமன்கள்

**குமன்கள்** (Cumans) என்பவர்கள் ஒரு துருக்கிய நாடோடி மக்கள் ஆவர். இவர்கள் குமன்-கிப்சாக் கூட்டமைப்பின் மேற்கு பகுதியாக இருந்தனர். 1237இல் ஏற்பட்ட மங்கோலிய படையெடுப்புக்குப் பின்னர் பல குமன்கள் அங்கேரி இராச்சியத்தில் புகலிடம் பெற்றனர். மேலும் குமன்கள் இரண்டாம் பல்கேரியப் பேரரசையும் அமைத்தனர்.  
குமன் மொழியானது சில நடுக்கால நூல்களில் எழுதப்பட்டுள்ளது. ஆரம்ப துருக்கிய மொழிகளில் நன்கு அறியப்பட்டதாக குமன் மொழி உள்ளது.
# குமன்கள்

## மதம்

குமன்கள் தெங்கிரி மதத்தின் ஒரு பிரிவான ஷாமன் மதத்தைப் பின்பற்றினர். மூதாதையர்களை வழிபட்டனர்.
# குமன்கள்

## கோடெக்சு குமனிகசு

கோடெக்சு குமனிகசு என்பது இத்தாலிய வணிகர்கள் மற்றும் செருமானிய மதத்தூதுவர்களால் 1294 மற்றும் 1356க்கு இடையே எழுதப்பட்ட ஒரு விளக்கப் புத்தகம் ஆகும். இது குமன்களுடன் தொடர்புகொள்ள பயன்படுத்தப்பட்டது.
# மெகாரா

**மெகாரா** (*Megara* (; , ) என்பது கிரேக்கத்தின் மேற்கு அட்டிகாவில் உள்ள ஒரு வரலாற்று நகரம் மற்றும் நகராட்சி ஆகும். இது சலாமிஸ் தீவுக்கு எதிரே கொரிந்தின் பூசந்தியின் வடக்குப் பகுதியில் அமைந்துள்ளது. இது ஏதென்சால் கைப்பற்றப்படுவதற்கு முந்தைய, பழங்காலத்தில் மெகாரா நகர அரசை சேர்ந்ததாக இருந்தது. மெகாரா தற்போதைய கிரேக்கத்தின் பிராந்தியமான அட்டிகாவின் நான்கு மாவட்டங்களில் ஒன்றாக உள்ளது. இரண்டாம் பாண்டியன் மன்னருக்கு பாரம்பரியமாக நான்கு மகன்கள் இருந்தனர். அவர்களில் நிசோஸ் மெகாராவின் ஆட்சியாளராக இருந்தார். மெகாரா ஒரு வர்த்தக துறைமுகமாகவும் இருந்தது. இதன் மக்கள் தங்கள் கப்பல்களைப் பயன்படுத்தி பொருள் ஈட்டினர். மெகாரா கம்பளி, குதிரைகள் போன்ற கால்நடைகள் உட்பட பிற விலங்கு பொருட்களை ஏற்றுமதி செய்வதில் நிபுணத்துவம் பெற்றது. இது இரண்டு துறைமுகங்களைக் கொண்டிருந்தது. அவை கொரிந்தியன் வளைகுடாவில் மேற்கில் பாகே மற்றும் ஏஜியன் கடலின் சரோனிக் வளைகுடாவில் கிழக்கே நிசாயா ஆகியவை ஆகும்.
# மெகாரா

## வரலாறு

கொரிந்தியாவுக்கு சற்று வடமேற்கே மெகாரா அமைந்துள்ளது. ஸ்பாட்டா, ஏதன்ஸ் ஆகிய நகர அரசுகளுக்கு இடையில் அடிக்கடி ஏற்பட்டுவந்த மோதல்களில் இது அகப்பட்டு தவித்தது. கி.மு. ஏழாம், ஆறாம் நூற்றாண்டுகளில் மெகாரா உன்னதமான நிலையில் இருந்ததாக அறியப்படுகிறது. மெகாராவின் இரண்டு பக்கமும் கடல் இருந்த காரணத்தால் சுங்கவரியினால் மிகுந்த வருவாய் ஈட்டியது. வடக்கே பைசாந்தியம், மேற்கே கிசிலி போன்ற இடங்களில் பல வணிக மையங்களை ஏற்படுத்தி அதன் வழியாக தன் செல்வ நிலையை உயர்த்திக் கொண்டது.
# ரெம்பாவ் மாவட்டம்

**ரெம்பாவ் மாவட்டம்** என்பது (மலாய்: *Daerah Rembau*; ஆங்கிலம்: *Rembau District*; சீனம்: 林茂县) மலேசியா, நெகிரி செம்பிலான் மாநிலத்தில் உள்ள ஒரு மாவட்டம். ரெம்பாவ் மாவட்டத்தின் முக்கிய நகரம் ரெம்பாவ் *(Rembau)* நகரம்.  
கோலாலம்பூர் பெருநகரில் இருந்து தெற்கே 95 கி.மீ. தொலைவிலும்; நெகிரி செம்பிலான் மாநிலத்தின் தலைநகர் சிரம்பானில் இருந்து 23 கி.மீ. தொலைவிலும் அமைந்து உள்ளது.
# ரெம்பாவ் மாவட்டம்

## வரலாறு

ரெம்பாவ் மாவட்டம், *அடாட் பெர்பாத்தே* *(Adat Perpatih)* எனப்படும் தாய்வழி *(Matrilineal)* மரபைச் சார்ந்தது. அடாட் பெர்பாத்தே என்பது சுமத்திராவின் மினாங்கபாவு மக்களிடம் இருந்து பெறப்பட்ட ஒரு வழக்கமான நடைமுறையாகும்.  
ரெம்பாவ் இன்னும் பழைய மினாங்கபாவு முறையில் மாவட்ட ஆட்சியாளரை நியமித்து வருகிறது. அதன் மாவட்டத் தலைவர் பெங்குலு *(Penghulu)* என்று முன்பு அழைக்கப் பட்டார். இப்போது யாங் தெர் அமாட் மூலியா உண்டாங் லுவாக் ரெம்பாவ் *(Yang Teramat Mulia Undang Luak Rembau)* என்று அழைக்கப் படுகிறார்.
# ரெம்பாவ் மாவட்டம்

## வரலாறு

### யாங் டி பெர்துவான் பெசார்

நெகிரி செம்பிலான் மாநிலத்தின் மன்னர் யாங் டி பெர்துவான் பெசார் *(Yang di-Pertuan Besar of Negeri Sembilan).* நெகிரி செம்பிலான் அரியணைக்குத் தேர்ந்தெடுக்கப் படுபவர்களில் யாங் தெர் அமாட் மூலியா உண்டாங் லுவாக் ரெம்பாவ் என்பவரும் ஒருவராவார்.  
சுங்கை ஊஜோங், செலுபு, சொகோல், தம்பின் ஆகிய மாவட்டங்களின் அரச ஆட்சியாளர்களும் நெகிரி செம்பிலான் அரியணைக்குத் தேர்ந்தெடுக்கப் படும் தகுதி பெறுகின்றனர்.
# ரெம்பாவ் மாவட்டம்

## வரலாறு

### ரெம்பாவ் மாவட்டத்தில் உள்ள முக்கிம்கள்

ரெம்பாவ் மாவட்டத்தில் 17 முக்கிம்கள் உள்ளன.  
1. பத்து அம்பார் *(Batu Hampar)*
1. பொங்கேக் *(Bongek)*
1. செம்போங் *(Chembong)*
1. செங்காவ் *(Chengkau)*
1. காடோங் *(Gadong)*
1. குண்டூர் *(Kundur)*
1. லெகோங் ஈலீர் *(Legong Hilir)*
1. லெகோங் உலு *(Legong Hulu)*
1. மிக்கு *(Miku)*
1. நேராசாவ் *(Nerasau)*
1. பெடாஸ் *(Pedas)*
1. பிலின் *(Pilin)*
1. செலெமாக் *(Selemak)*
1. செமர்போக் *(Semerbok)*
1. செப்ரி *(Sepri)*
1. தஞ்சோங் கிளிங் *(Tanjung Keling)*
1. தித்தியான் பிந்தாங்கோர் *(Titian Bintangor)*
# ரெம்பாவ் மாவட்டம்

## மலேசிய நாடாளுமன்றம்

மலேசிய நாடாளுமன்றத்தின் மக்களவையில் (டேவான் ராக்யாட்) போர்டிக்சன் மாவட்டத்தின் நாடாளுமன்றத் தொகுதி. 2018-ஆம் ஆண்டு பொதுத் தேர்தல் முடிவுகள்.  
| நாடாளுமன்றம் | தொகுதி | உறுப்பினர் | கட்சி |
| --- | --- | --- | --- |
# ரெம்பாவ் மாவட்டம்

## நெகிரி செம்பிலான் மாநிலச் சட்டமன்றம்

நெகிரி செம்பிலான் மாநிலச் சட்டமன்றத்தில் ரெம்பாவ் மாவட்டத்தின் பிரதிநிதிகள்; 2018-ஆம் ஆண்டு; மலேசியாவின் தேர்தல் ஆணையம் *(Suruhanjaya Pilihan Raya Malaysia - Election Commission of Malaysia)* வெளியிட்ட பொதுத் தேர்தல் முடிவுகள்.  
| நாடாளுமன்றம் | மாநிலம் | தொகுதி | சட்டமன்ற உறுப்பினர் | கட்சி |
| --- | --- | --- | --- | --- |
| P131 | N28 | கோத்தா | அவாலுடின் சாயிட் | பாரிசான் நேசனல் (அம்னோ) |
# ரெம்பாவ் மாவட்டம்

## ரெம்பாவ் மாவட்டத்தில் உள்ள தமிழ்ப்பள்ளிகள்

மலேசியா; நெகிரி செம்பிலான்; ரெம்பாவ் மாவட்டத்தில் *(Rembau District)* **4 தமிழ்ப்பள்ளிகள்** உள்ளன. **265 மாணவர்கள்** பயில்கிறார்கள். **47 ஆசிரியர்கள்** பணியாற்றுகிறார்கள்.  
ரெம்பாவ் மாவட்டத்தில், ஏற்கனவே 5 தமிழ்ப்பள்ளிகள் இருந்தன. அவற்றுள் புக்கிட் பெர்த்தாம் தோட்டத் தமிழ்ப்பள்ளி, மாணவர் பற்றாக்குறையினால் (7 மாணவர்கள்), 2017 ஜனவரி 3-ஆம் தேதி மூடப்பட்டது.
# ரெம்பாவ் மாவட்டம்

## ரெம்பாவ் மாவட்டத்தில் உள்ள தமிழ்ப்பள்ளிகள்

#### புக்கிட் பெர்த்தாம் தோட்டத் தமிழ்ப்பள்ளி

இருப்பினும் அந்தப் பள்ளியின் உரிமம் பாதுகாக்கப்பட்டு, ஸ்ரீ செண்டாயான் நகரத்தில், புதிதாகத் தோற்றுவிக்கப்பட்ட பள்ளியில், 2017 பிப்ரவரி 26-ஆம் தேதி முதல் பயன்படுத்தப் படுகிறது. புதிய பள்ளியை முன்னாள் பிரதமர் நஜீப் ரசாக் திறந்து வைத்தார்.  
புக்கிட் பெர்த்தாம் தோட்டத் தமிழ்ப்பள்ளி (*SJK(T) Ladang Bukit Bertam*) எனும் பழைய பெயர் பண்டார் ஸ்ரீ செண்டாயான் தமிழ்ப்பள்ளி (*SJK(T) Bandar Sri Sendayan*) என புதிய பெயரில் மாற்றம் செய்யப்பட்டது. இப்போது அந்தப் புதிய பள்ளியில் 192 மாணவர்கள் பயில்கிறார்கள்.  
அந்த வகையில் மலேசியாவில் மேலும் ஒரு தமிழ்ப்பள்ளி காப்பாற்றப்பட்டு உள்ளது. மாணவர் பற்றாக் குறையினால் மூடப்படும் சூழலில் உள்ள மலேசியத் தமிழ்ப்பள்ளிகளைக் காப்பாற்றும் போராட்டங்கள் தொடர்கின்றன.  
| NBD3031 | ரெம்பாவ் | SJK(T) Ladang Batu Hampar | **பத்து அம்பார் தோட்டத் தமிழ்ப்பள்ளி** | 71300 | ரெம்பாவ் | 60 | 11 |  |
| --- | --- | --- | --- | --- | --- | --- | --- | --- |
| NBD3032 | செம்போங் தோட்டம் | SJK(T) Ladang Chembong | **செம்போங் தோட்டத் தமிழ்ப்பள்ளி** | 71300 | போர்டிக்சன் | 137 | 17 |  |
| NBD3033 | <small>*மூடப்பட்டு விட்டது*</small> | SJK(T) Ladang Bukit Bertam | **புக்கிட் பெர்த்தாம் தோட்டத் தமிழ்ப்பள்ளி**</br><small>*பண்டார் செண்டாயான் நகர்ப் பகுதிக்கு மாற்றம்*</small></br> | 71150 | லிங்கி | N/A | N/A |  |
| NBD3034 | சுங்கை பாரு தோட்டம் | SJK(T) Ladang Sg Baru | **சுங்கை பாரு தோட்டத் தமிழ்ப்பள்ளி** | 71150 | லிங்கி | 26 | 8 |  |
| NBD3035 | சுங்கை காடுட் | SJK(T) Ldg Perhentian Tinggi | **பெர்ஹெந்தியான் திங்கி தோட்டத் தமிழ்ப்பள்ளி**</br><small>*சிரம்பான் தாமான் திவி ஜெயா நகர்ப் பகுதிக்கு மாற்றம் செய்யப் பட்டது*</small></br> | 71450 | சுங்கை காடுட் | 42 | 11 | } |
# மங்கோலியர்களின் மூன்றாவது போலந்து படையெடுப்பு

**மங்கோலியர்களின் மூன்றாவது போலந்து படையெடுப்பானது** 1287-88ஆம் ஆண்டுகளில் தலபுகா கான் மற்றும் நோகை கானால் நடத்தப்பட்டது. இப்படையெடுப்பின் முக்கிய நோக்கமானது போலந்தை சூறையாடுவதாகும். அங்கேரிய மற்றும் ருதேனிய விவகாரங்களில் டியூக் கருப்பு இரண்டாம் லெசக் தலையிடுவதை தடுக்கவும் இது நடத்தப்பட்டது. இந்த படையெடுப்பானது போலந்து மற்றும் ருதேனியாவுக்கு இடையிலான சண்டையின் ஒரு பகுதியாகவும் இருந்தது. 1281ஆம் ஆண்டு போலந்துக்காரர்கள் கோசுலிக்கிற்கு அருகில் ஒரு மங்கோலிய படையை தோற்கடித்தனர். மங்கோலியர்கள் முதலாம் லெவ்வுக்கு ஆதரவாக டியூக் லெசெக்கின் பகுதிக்குள் நுழைந்திருந்தனர்.
# மங்கோலியர்களின் மூன்றாவது போலந்து படையெடுப்பு

## மரபு

நாட்டுப்புறக் கதாபாத்திரமான லஜ்கோனிக் இந்த படையெடுப்பிலிருந்துதான் உருவானதாகப் பொதுவாக நம்பப்படுகிறது. இந்த நாட்டுப்புறக் கதாபாத்திரமானது, கிராகோ நகரத்தின் சின்னமாகக் கருதப்படுகிறது. போலந்துக் காரர்களின் ஒரு குழுவானது திசம்பர் 1287ஆம் ஆண்டு கிராகோ நகரத்தின் சுவர்களுக்கு வெளியே ஒரு மங்கோலிய முகாமைக் கண்டுபிடித்தது. மங்கோலியர்கள் முற்றுகையிட்டுக் கொண்டிருந்த போது போலந்துக் காரர்கள் திடீர்த் தாக்குதல் நடத்தினர். பல மங்கோலியத் தளபதிகள் கொல்லப்பட்டனர். முற்றுகை நடத்திய தளபதியும் இதில் கொல்லப்பட்டார். போலந்து நாட்டுக் குழுவின் தலைவர் மங்கோலியத் தளபதி உடுத்தியிருந்த ஆடையை உடுத்திக்கொண்டு நகருக்குள் நுழைந்தார்.
# அபகா கான்

**அபகா கான்** என்பவர் ஈல்கானரசின் இரண்டாவது மங்கோலிய மன்னன் ஆவார். இவரது தந்தை குலாகு கான். தாய் எசுன்சின். இவர் டொலுயின் பேரன் ஆவார். இவரது ஆட்சிக்காலம் 1265-1282 ஆகும். இவருக்குப் பிறகு இவரது தம்பி அகமது தேகுதர் ஆட்சி செய்தார். அபகாவின் பெரும்பாலான ஆட்சிக்காலமானது மங்கோலியப் பேரரசில் நடைபெற்ற உள்நாட்டுப் போரிலேயே கழிந்தது. குறிப்பாக ஈல்கானரசு மற்றும் வடக்கில் இருந்த தங்க நாடோடிக் கூட்டம் ஆகியவற்றுக்கு இடையே நடைபெற்ற போரைக் குறிப்பிடலாம். தோல்வியில் முடிந்த சிரியா மீதான படையெடுப்பிலும் இவர் பங்கெடுத்தார். இரண்டாம் ஓம்சு யுத்தத்திலும் பங்கெடுத்தார்.
# அபகா கான்

## வாழ்க்கை

இவர் பெப்ரவரி 1234இல் மங்கோலியாவில் பிறந்தார். அபகா பௌத்த மதத்தை சேர்ந்தவர் ஆவார். குலாகுவின் விருப்பத்திற்குரிய மகனான இவர் துருக்கிஸ்தானின் ஆளுநராக நியமிக்கப்பட்டார்.
# பச்சை சிட்டு

***பச்சை சிட்டு*** (*Golden-fronted leafbird*)(*குளோரப்சிசு ஆரிப்ரன்சு)* என்பது பச்சைக்குருவி சிற்றினம் ஆகும். இது இந்தியத் துணைக்கண்டம் மற்றும் தென்மேற்கு சீனாவிலிருந்து தென்கிழக்காசியா மற்றும் சுமத்ரா வரை காணப்படுகிறது.  
இது ஒரு மரத்தில் கூடு கட்டி 2-3 முட்டைகளை இடுகிறது. இந்த சிற்றினம் பூச்சிகள் மற்றும் பெர்ரிகளை சாப்பிடுகிறது.
# பச்சை சிட்டு

## வகைப்பாட்டியல்

முன்பு, சுமத்ரான் இலைப்பறவை ஒரு துணையினமாகக் கருதப்பட்டது. ஆனால் இந்த இரண்டு பச்சைக்குருவிகளும் உருவவியல் மற்றும் பிற பண்புகளில் நன்கு வேறுபடுகின்றன.
# பச்சை சிட்டு

## விளக்கம்

முதிர்ச்சியடைந்த குருவி பச்சை நிற உடலுடன் கருமுகமும் தொண்டையும் மஞ்சள் நிற ஓரங்களுடன் காணப்படும். இது அடர் பழுப்பு நிற கருவிழிகளுடன் மற்றும் கருமையான பாதங்கள் மற்றும் அலகுகளுடன் கூடியது.
# பச்சை சிட்டு

## விளக்கம்

### குரல்

இதன் ஓசை கொண்டைக்குருவியின் ஓசை போன்று காணப்படும். இவை மற்ற பறவை இனங்களின் அழைப்புகளைப் பிரதிபலிப்பதாகவும் உரத்த குரலில் ஒலிப்பதாகவும் அறியப்படுகிறது.
# பச்சை சிட்டு

## வாழிடம்

பச்சைச் சிட்டு இலைக்குருவி இந்தியா, வங்காளதேசம், இலங்கை மற்றும் தென்கிழக்கு ஆசியாவின் சில பகுதிகளில் வசிக்கும் பொதுவான குருவி வகையாகும். இதன் வாழிடம் காடு மற்றும் புதர்கள் ஆகும்.
# பச்சை சிட்டு

## நடத்தை

பச்சைச்சிட்டு தனது கூடுகளை மரத்தில் கட்டி, கூடு<nowiki/>ஒன்றில் 2 முதல் 3 முட்டைகள் வரை இடும். இந்த சிற்றினம் பூச்சிகள் மற்றும் பெர்ரிகளை சாப்பிடுகிறது.
# மைக்கேல் கீட்டன்

**மைக்கேல் ஜான் டக்ளஸ்** என்பவர் ஒரு அமெரிக்க நடிகர் ஆவார். இவர் **மைக்கேல் கீட்டன்** என்ற பெயரால் அறியப்படுகிறார். இவர் பேட்மேன் (1989) மற்றும் பேட்மேன் ரிட்டர்ன்ஸ் (1992) போன்ற படங்களில் பேட்மேனாக நடித்துள்ளார்.  
இவர் நடித்து 2014ஆம் ஆண்டு வெளிவந்த பேர்ட்மேன் திரைப்படத்திற்காக பாராட்டைப் பெற்றார். அக்கதாபாத்திரத்துக்காக ஒரு கோல்டன் குளோப் விருதை வென்றார். அகாதமி விருதுக்கு பரிந்துரைக்கப்பட்டார்.
# சின்ன பச்சைக்குருவி

**சின்ன பச்சைக்குருவி** (*Lesser green leafbird*)*(குளோரப்சிசு சையனோபோகான்)* என்பது பச்சைக்குருவி சிற்றினமாகும். இந்த குருவி பறவை குடும்பத்தில் குளோரொப்செடே குடும்பத்தினைச் சார்ந்தது. இது புரூணை, இந்தோனேசியா, மலேசியா, மியான்மர், சிங்கப்பூர் மற்றும் தாய்லாந்து ஆகிய நாடுகளில் காணப்படுகிறது. இதன் இயற்வாழிடம் மிதவெப்பமண்டல அல்லது வெப்பமண்டல ஈரமான தாழ்நில காடு ஆகும். இது வாழ்விட இழப்பால் அச்சுறுத்தப்படுகிறது.
- மலேசியா]]
# மும்மெத்தில்பென்சீன்

**மும்மெத்தில்பென்சீன்கள்** (*Trimethylbenzenes*) என்பவை பென்சீன் வளையத்தில் மூன்று மெத்தில் (–CH3) குழுக்கள் பதிலீடுகளாக இணைந்துள்ள அரோமாட்டிக் ஐதரோகார்பன்களைக் குறிக்கின்றன. வெவ்வேறு வகையான நிலைகளில் இவை இணைந்து மூன்றுவகையான C<sub>9</sub>H<sub>12</sub> என்ற ஒரே மூலக்கூற்று வாய்பாட்டைக் கொண்ட கட்டமைப்பு மாற்றியன்களாக உருவாகின்றன. இவை அனைத்தும் C3-பென்சீன்கள் என்று குழுவில் இடம்பெறுகின்றன. இம்மூன்றில் மெசிட்டிலீன் என்ற சமபகுதியம் நன்கு அறியப்படுகிறது.  
:{|
|-
| | **மும்மெத்தில்பென்சீன்கள்**
|-
| | பொதுப் பெயர்
| 1,2,3- மும்மெத்தில்பென்சீன் || சூடோகியூமின் || மெசிட்டிலீன்
|-
| | திட்டப் பெயர்
| 1,2,3-மும்மெத்தில்பென்சீன்
மும்மெத்தில்பென்சீன் || 1,2,4-மும்மெத்தில்பென்சீன்
*சமச்சீரற்ற.*மும்மெத்தில்பென்சீன் || 1,3,5-மும்மெத்தில்பென்சீன்
*சமச்சீர்.*-மும்மெத்தில்பென்சீன்
|-
| | கட்டமைப்பு வாய்ப்பாடு
| || ||
|-
| | சிஏஎசு எண்
| 526-73-8 || 95-63-6 || 108-67-8
|}
# மெகாராவின் தியாஜெனீஸ்

**மெகாராவின் தியாஜெனீஸ்** (*Theagenes of Megara*, ) என்பவர் கிமு ஏழாம் நூற்றாண்டில் பண்டைய கிரேக்க நகரமான மெகாராவை ஆட்சி செய்த ஆட்சியாளர் ஆவார். இவரது வாழ்க்கை குறித்த ஒரே ஆதாரமாக, இவர் இறந்து பல நூற்றாண்டுகளுக்குப் பிறகு எழுத்தாளர்களால் பதிவுசெய்யப்பட்ட நிகழ்வுகள் ஆகும். அதன் நம்பகத்தன்மை கேள்விக்குரியது. இவரது வாழ்க்கையைப் பற்றி மிகக் குறைவாகவே அறியப்பட்டாலும், இவர் *பழமையான* துவக்ககால கிரேக்க சர்வாதிகாரிகளில் ஒருவராகக் கருதப்படுகிறார்.
# மெகாராவின் தியாஜெனீஸ்

## வாழ்க்கை

மெகாராவின் தியாகனெஸ் தனக்கு ஒரு மெய்க்காப்பாளரைக் கொடுக்கும்படி மெகாரியர்களை வழிக்கு கொண்டுவந்ததாக அரிசுட்டாட்டில் கூறுகிறார். பின்னர் இவர் தன் மெய்க்காபாளர்களை நகரத்தை தன் கட்டுப்பாட்டில் கொண்டுவர பயன்படுத்தினார். மற்றொரு இடத்தில் அரிஸ்டாட்டில், பணக்காரர்களை கூட்டமாக ஆற்றில் கொன்று தியாகன்ஸ் ஆட்சிக்கு வந்ததாக கூறுகிறார். இந்தக் கதைகளி நம்பகமானவையானது தெளிவாகத் தெரியவில்லை. பணக்கார பிரபுத்துவத்திற்கும் அடிநிலையில் உள்ள ஏழை மக்களுக்கும் இடையேயான வர்க மோதலில் தலையிட்டு ஒரு கொடுங்கோலன் அதிகாரம் பெறுவதற்கான ஒரு எடுத்துக்காட்டாக அரிஸ்டாட்டில் இந்த நிகழ்வை முன்வைக்கிறார்.  
தியாஜெனீஸ் தன் மகளை ஒலிம்பிக் போட்டிகளில் வெற்றி பெற்றவரான ஏதென்சின் சைலோனுக்கு மணமுடித்ததாக துசிடிடீஸ் கூறுகிறார். டெல்ஃபிக் ஆரக்கிளைக் கலந்தாலோசித்த சிலோன், கிமு 630 இல் ஒலிம்பிக் போட்டிகளின் போது, தியாஜெனீஸ் வழங்கிய படையுடன் அக்ரோபோலிசைக் கைப்பற்றுவதன் மூலம் ஏதென்சை தன் கட்டுப்பாட்டில் கொண்டுவர முடிவு செய்தார். அந்த முயற்சி தோல்வியடைந்தது; சிலோனும் அவருடைய ஆதரவாளர்களும் முற்றுகையிடப்பட்டு கொல்லப்பட்டனர். இதன் பின்னர் தியாஜெனீஸ் மற்றும் மெகாராவுக்கு என்ன விளைவுகள் ஏற்பட்டன என்பது தெளிவாகத் தெரியவில்லை. சில அறிஞர்கள் இந்த நடவடிக்கையின் தோல்வியை தியாஜெனீஸ் அதிகாரத்தின் வீழ்ச்சியுடன் இணைக்கின்றனர். தியாஜெனீஸ் தூக்கியெறியப்பட்டு நாடுகடத்தப்பட்டார் என்று புளூட்டாக் கூறுகிறார். ஆனால் இது எப்படி நடந்தது என்று அவர் கூறவில்லை. இவர் வெளியேற்றப்பட்ட பிறகு, மெகாரா ஒரு சிலவர் ஆட்சிக் குழுவால் ஆளப்பட்டது.
# வினோத் கினரிவாலா

**வினோத் கினரிவாலா** (**Vinod Kinariwala)** இந்தியாவின் அகமதாபாத்தைச் சேர்ந்த ஓர் இந்திய சுதந்திர ஆர்வலர் ஆவார்.
# வினோத் கினரிவாலா

## சுயசரிதை

வினோத் கினரிவாலா 1924 ஆம் ஆண்டு செப்டம்பர் மாதம் 20 ஆம் தேதியன்று சம்னாதாசு கினரிவாலாவுக்கு மகனாகப் பிறந்தார். இந்தியாவின் அகமதாபாத்தில் உள்ள குசராத்து கல்லூரியில் இடைநிலை மாணவராக இருந்தார். 1942 ஆம் ஆண்டு ஆகத்து மாதம் 9 ஆம் தேதியன்று மகாத்மா காந்தி தலைமையில் வெள்ளையனே வெளியேறு இயக்கம் தொடங்கப்பட்டது. மறுநாள் சட்டக் கல்லூரி மாணவர்களால் ஒரு பேரணி நடத்தப்பட்டது. பேரணி குசராத்து கல்லூரியை அடைந்த போது அங்கு மற்ற மாணவர்களும் இவர்களுடன் இணைந்தனர். பேரணியை கலைக்க போலீசார் தடியடி நடத்தினர். கல்லூரிக்கு முன்பாக இந்தியக் கொடியை ஏற்ற முயன்றதற்காக கினரிவாலா பிரித்தானிய உதவிக் கண்காணிப்பாளர் காவல்துறையினரால் சுட்டுக் கொல்லப்பட்டார்.
# வினோத் கினரிவாலா

## மரபு

1947 ஆம் ஆண்டில், செய பிரகாசு நாராயணின் நினைவாக கல்லூரி வளாகத்தில் வீர் வினோத் கினரிவாலா நினைவகம் திறக்கப்பட்டது. இந்த நினைவுச்சின்னத்தை வடிவமைத்தவர் ரவிசங்கர் ராவல் . காளை அதன் கொம்புகளால் ஓர் இளைஞரை எடுத்துச் செல்வதாக வடிவமைக்கப்பட்டிருந்தது. இது பிரித்தானிய பேரரசுக்கு எதிரான இளைஞர்களின் அடையாளத்தை சித்தரிக்கிறது. இந்தியக் கொடியுடன் ஒரு கையும், சுதந்திர இயக்கத்தின் அடையாளமாக உடைந்த கைவிலங்கும் இதில் இடம்பெற்றிருந்தன. ஒவ்வொரு ஆண்டும் ஆகத்து மாதம் 9 ஆம் தேதி அகில இந்திய சனநாயக மாணவர் அமைப்பு இவரது நினைவிடத்தில் அஞ்சலி செலுத்துகிறது.  
இவர் இறந்த சாலைக்கு சாகித் *வீர் கினரிவாலா மார்க் என்று* இவரது நினைவாகப் பெயரிடப்பட்டது.
# கரம் (திருவிழா)

கரம் பூசை]]  
**கரம்** (*Karam*) என்பது சார்க்கண்டு, பீகார், மத்தியப் பிரதேசம், சத்தீசுகர், அசாம், ஒடிசா , மேற்கு வங்காளம் ஆகிய இந்திய மாநிலங்களில் கொண்டாடப்படும் ஒரு அறுவடைத் திருவிழா ஆகும். இது கரம்-தேவதை (கரம்-இறைவன்/கடவுள்), சக்தி, இளமை மற்றும் இளமையின் கடவுள் வழிபாட்டிற்காக அர்ப்பணிக்கப்பட்டுள்ளது. காரியா, கோர்பா, கூலி / குலிஸ், பாகல், பைகா, பிஞ்ச்வாரி, பூமிஜ், ஓரான், முண்டா, சந்தாலிகள், குட்மி, கர்மலி, லோக்ரா போன்ற பல மக்கள் குழுக்கள் இத்திருவிழாவை கொண்டாடுகிறார்கள். இந்து மாதமான பாதோவின் (பத்ரா) பௌர்ணமியின் (பூர்ணிமா ) 11 வது நாளில் திருவிழா நடத்தப்படுகிறது. இது ஆகஸ்ட் மற்றும் செப்டம்பர் மாதங்களுக்கு இடையில் வருகிறது. இளம் கிராமவாசிகளின் குழுக்கள் காட்டிற்குச் சென்று மரம், பழங்கள் மற்றும் பூக்களை சேகரிக்கின்றன. கரம் கடவுளின் வழிபாட்டின் போது இவை படைக்கப்படுகின்றன. இந்த காலகட்டத்தில், மக்கள் குழுவாக ஒன்றாக பாடி நடனமாடுகிறார்கள். முழு பள்ளத்தாக்கும் "நாள் முழுக்க" பறை தாளத்துக்கு நடனமாடுகிறது.  
கரம் ஒரு அறுவடை திருவிழா. இவ்விழாவிற்கு இயற்கைக்கும் நெருங்கிய தொடர்பு உண்டு. இந்த பண்டிகையின் போது மக்கள் தங்களின் வாழ்வாதாரமாக இருக்கும் மரங்களை வணங்குகிறார்கள். மேலும் அவர்கள் தங்கள் விவசாய நிலங்களை பசுமையாக வைத்திருக்கவும், வளமான விளைச்சலை உறுதிப்படுத்தவும் இயற்கை அன்னையை வேண்டிக்கொள்கிறார்கள். நல்ல முளைப்புக்கான வழிபாடு தானிய பயிர்களின் வளத்தை அதிகரிக்கும் என்பது நம்பிக்கை. கரம் தேவதை/கரம் தேவி (சக்தி, இளமை மற்றும் இளமையின் கடவுள்) திருவிழாவின் போது வழிபடப்படுகிறது. பக்தர்கள் நாள் முழுவதும் விரதம் இருந்து கரம் மற்றும் குங்கிலியம் கிளைகளை வணங்குகிறார்கள். பெண்கள் நல்வாழ்வு, நட்பு மற்றும் சகோதரத்துவத்திற்காக ஜாவா பூவை பரிமாறி கொண்டாடுகிறார்கள்.
# பித்ருக்கள்

**பித்ருக்கள்** ( Pitrs : पितृ, தந்தையர்) என்போர் இந்து கலாச்சாரத்தில் மறைந்த முன்னோர்களின் ஆவிகள் ஆவர். அவர்கள் அடிக்கடி ஆண்டுதோறும் நினைவுகூரப்படுகிறார்கள்.  
பஞ்சாபி நாட்டார் சமயத்தில், ஜெய்ஸ்தா (மூத்தவர்), தஹக் (புனித நெருப்பு), அர் சமாதி (கோயில்கள்) ஆகியவை மூதாதையர்களின் வழிபாட்டிற்காக அர்ப்பணிக்கப்பட்டது.
# பித்ருக்கள்

## மனித பித்ருக்களும், தெய்வீக பித்ருக்களும்

பித்ருக்கள் பற்றிய மிக முழுமையான கணக்குகள் வாயு புராணத்திலும் பிரம்மாண்ட புராணத்திலும் காணப்படுகின்றன]]. மேலும், இவர் இரண்டும் நடைமுறையில் ஒரே மாதிரியானவை. அரி வம்சத்தில் உள்ள கணக்கு சிறியது. ஆனால் அவைகளுடன் நெருக்கமாக ஒத்துப்போகிறது. இதே போன்ற ஆனால் சுருக்கமான கணக்குகள் மச்ச புராணத்திலும், பத்ம புராணத்திலும் காணப்படுகின்றன. பித்ரு என்பதில் வெவ்வேறு வகைகள் உள்ளன. மேலும் அவை வெவ்வேறு தோற்றம், வடிவங்கள், தரங்கள், இருப்பிடங்களைக் கொண்டுள்ளன. தேவ பித்ருக்களுக்கும், மனிதர்களாய் இருந்து இறந்த பித்ருக்கள் ஆகியோரிடையே ஒரு பரந்த வேறுபாடு உள்ளது. பித்ருக்களில் சிலர் பரலோக வாழிடங்களில் வசிக்கிறார்கள், மற்றவர்கள் பாதாள உலகில் வசிக்கிறார்கள்.  
தேவ பித்ருக்கள் மிகவும் பழமையான நற்பண்புகள் கொண்டவர்கள். மேலும், அவர்கள் ஒருபோதும் அழிய மாட்டார்கள். மனித பித்ருக்கள் தேவ பித்ருக்களின் அதே நிலையை அடைந்து அவர்களுடன் சொர்க்கத்தில் நேர்மையாக வாழ முடியும்..  
அவர்கள் ஒவ்வொரு ஆயிரம் மகாயுகங்களின் முடிவிலும் மீண்டும் பிறந்து உலகங்களை உயிர்ப்பிக்கிறார்கள். அவர்களிடமிருந்து அனைத்து மனுக்களும் புதிய படைப்பில் உள்ள அனைத்து சந்ததிகளும் உற்பத்தி செய்யப்படுகின்றன.
# பித்ருக்கள்

## தெய்வீக பித்ருக்களின் ஏழு வகுப்புகள்

தேவ பித்ருக்களில் ஏழு வகைகள் உள்ளன. அவற்றில் மூன்று உடலற்றது (அமுர்தயம்). மற்ற நான்கும் உடலியல் (சமுர்த்தயம்) ஆகும். பித்ருக்களின் மூன்று நிராகார ஆணைகள் வைரராஜாக்கள், அக்னிசுவத்தர்கள், பர்கிசதாக்கள். பித்ருக்களின் நான்கு உடல் வரிசைகள் சோமபாஸ், அவிஷ்மனாஸ், அஜ்யபாஸ் மற்றும் சுகலின்ஸ் (அல்லது மானசஸ்) ஆகும்.
# பித்ருக்கள்

## தெய்வீக பித்ருக்களின் ஏழு வகுப்புகள்

### பித்ருக்களின் பரம்பரை

தெய்வீக பித்ருக்களின் ஏழு வகுப்புகளுக்கும் ஒவ்வொரு *மானசி கன்யா* (மனதில் பிறந்த மகள்) இருந்தனர். இமயமலையின் மனைவியான மேனா வைரராஜாவின் மகள். அச்சோதா நதி அக்னிஷ்வத்தர்களின் மகள். சுகர் முனிவரின் மனைவி பிவாரி பர்கிசதாசின் மகள். நருமதை ஆறு சோமபாவின் மகள். யசோதா அவிசமனாசின் மகள், விசுவமகத்தின் மனைவி மற்றும் திலீபனின் தாயார். மன்னன் நகுசனின் மனைவி விரஜா, அச்யபாசின் மகள். மேலும், சுக்ராச்சாரியாரின் மனைவியான கோ அல்லது எச்ரிங்கா மானசசின் மகள்.
# பிவண்டி-நிஜாம்பூர் மாநகராட்சி

**பிவண்டி-நிஜாம்பூர் மாநகராட்சி** (**Bhiwandi-Nizampur City Municipal Corporation**) இந்தியாவின் மகாராட்டிரா மாநிலத்தின் தானே மாவட்டத்தில் அமைந்த மாநகராட்சிகளில் ஒன்றாகும். இம்மாநகராட்சி பிவண்டி-நிஜாம்பூர் எனும் இரட்டை நகரங்களைக் கொண்டது. 84 வார்டுகள் கொண்ட பிவண்டி-நிஜாம்பூர் மாநகராட்சி 2002-ஆம் ஆண்டில் நிறுவப்பட்டது. இதன் நிர்வாகத் தலைமையிடம் பிவண்டியில் உள்ளது. 2011-ஆம் ஆண்டில் இமமாநகராட்சியின் மக்கள் தொகை 7,09,665
# பிவண்டி-நிஜாம்பூர் மாநகராட்சி

## மக்கள் தொகை பரம்பல்

2011 இந்திய மக்கள் தொகை கணக்கெடுப்பின் படி, 84 வார்டுகள் கொண்ட பிவண்டி-நிஜாம்பூர் மாநகராட்சியின் மொத்த மக்கள் தொகை 7,09,665 ஆகும். மக்கள் தொகையில் ஆண்கள் 4,15,339 மற்றும் 2,94,326 பெண்கள் ஆக உள்ளனர். பாலின விகிதம் 1000 ஆண்களுக்கு 709 பெண்கள் வீதம் உள்ளனர். 6 வயதிற்குட்பட்ட குழந்தைகள் எண்ணிக்கை 91,825 - 12.94 % ஆகும். சராசரி எழுத்தறிவு 79.48 % ஆகும். இதன் மக்கள் தொகையில் இந்துக்கள் 39.34%, இசுலாமியர்கள் 56.01%, பௌத்தர்கள் 1.55%, சமணர்கள் 2.66%, கிறித்துவர்கள் 0.23% மற்றும் பிறர் 0.16% ஆக உள்ளனர்.
# விவேரா

***விவேரா*** (*Viverra*) என்பது ஒரு பாலூட்டி பேரினமாகும். *விவேராவை* கரோலஸ் லின்னேயஸ் 1758-ல் முதன்முதலில் பேரினமாகப் பரிந்துரைத்து விவரித்தார். இது இந்தியப் பெரிய புனுகுப்பூனை (வி*. சிப்பெதா*) உள்ளிட்ட பல சிற்றினங்களை உள்ளடக்கியது. இந்தப் பேரினம் விவிரிடே குடும்பத்தில் ஜான் எட்வர்ட் கிரே என்பவரால் 1821 துணைநிலையில் வைக்கப்பட்டது.
# விவேரா

## சிறப்பியல்புகள்

*விவேரா* சிற்றினங்கள் மற்ற பேரினங்களிலிருந்து முன்னங்கால் அடிப்படையில் வேறுபடுத்தப்படுகின்றன. இந்த சிற்றினங்களின் முன்னங்காலின் மூன்றாவது மற்றும் நான்காவது கால் இலக்கங்கள் உள்ளிழுக்காமல் பாதுகாப்காக உறையின் மூலம் செயல்படுகிறது. கால் பட்டை முடியால் சூழப்பட்டுள்ளன. மேலும் நீண்ட மற்றும் குறுகிய தலையோட்டுடன் குறுகிய, கிட்டத்தட்ட இணையான, சுருங்கிய இடுப்புடன் காணப்படும்.
# விவேரா

## வாழும் சிற்றினங்கள்

| பெயர் | பரம்பல் | படம் |
| --- | --- | --- |
| இந்திய பெரும் புனுகுப்பூனை (*வி. சிபெத்தா)* | கிழக்கு இமயமலையின் தெற்கு சரிவுகள் நேபாளம், பூட்டான் மற்றும் வடகிழக்கு இந்தியா முதல் தென்கிழக்காசியா வரை |  |
| மலேய புனுகுப்பூனை (*விவேரா டாங்காலுன்கா*) | சுமாத்திரா, மேங்கா தீவு, போர்னியோ, ரியோ-லிங்கா, பிலிப்பீன்சு |  |
| மலபார் புனுகுப் பூனை (*வி. சிவெடினா*) | இந்தியாவின் மேற்குத் தொடர்ச்சி மலை |  |
| பெரிய புள்ளி புனுகுப்பூனை (வி*. மெகாசுபிலா)* |  |  |
# ரெட்டி வலசை

**ரெட்டி வலசை** (*Reddivalasai*) என்பது இந்திய ஒன்றியம், தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு, உட்பட்ட ஒரு வருவாய் கிராமம் ஆகும். இது பெரியதள்ளப்பாடி ஊராட்சிக்கு உட்பட்டது.
# ரெட்டி வலசை

## அமைவிடம்

இந்த ஊரானது மாவட்ட தலைநகரான கிருஷ்ணகிரியிலிருந்து 57 கிலோமீட்டர் தொலைவிலும், ஊத்தங்கரையில் இருந்து 10 கிலோமீட்டர் தொலைவிலும், சென்னையில் இருந்து 231 கிலோமீட்டர் தொலைவிலும் உள்ளது.
# ரெட்டி வலசை

## மக்கள் வகைப்பாடு

2011 மக்கள் தொகை கணக்கெடுப்பின்படி இந்த ஊரில் மொத்த வீடுகள் 280, மொத்த மக்கள் தொகை 1327, இதில் 655 ஆண்களும், 672 பெண்களும் அடங்குவர். கிராமத்தில் கல்வியறிவு பெற்றவர்கள் விகிதம் 59.5 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்
# உலகளாவிய கொரோனாவைரசு தடுப்பூசி

**உலகளாவிய கொரோனாவைரசு தடுப்பூசி** (*Universal coronavirus vaccine*) அனைத்து கொரோனா வைரசு திரிபுகளுக்கும் எதிராக பயனுள்ளதாக இருக்கும் எனக் கருதப்படும் ஒரு கொரோனா வைரசு தடுப்பூசி ஆகும். பான் கொரோனாவைரசு தடுப்பூசி என்ற பெயராலும் இது அழைக்கப்படுகிறது. இந்த உலகளாவிய தடுப்பூசி மனிதர்களுக்கு நோயை ஏற்படுத்துகின்ற கோவிட்-19 போன்ற கொரோனாவைரசு திரிபுகளுக்கு எதிராக பாதுகாப்பை வழங்கும். எதிர்கால கொரோனாவைரசு திரிபுகளுக்கு எதிராகவும் இது பாதுகாப்பை வழங்கும். எதிர்காலத்தில் கொரோனா வைரசு தொற்று நோய்கள் மற்றும் உலகம்பரவு நோய்களைத் தடுக்க இதுபோன்றதொரு தடுப்பூசி முன்மொழியப்பட்டது.  
உலகளாவிய கொரோனா வைரசு தடுப்பூசியை உருவாக்கும் முயற்சிகள் 2020 ஆம் ஆண்டின் முற்பகுதியில் தொடங்கின. தேசிய ஒவ்வாமை மற்றும் தொற்று நோய்களுக்கான நிறுவனத்தைச் சேர்ந்த இயக்குநர் அந்தோனி ஃபாசி, வைரசு வல்லுநர் இயெப்ரி கே. தௌபன்பெர்கர், டேவிட் எம். மோரென்சு ஆகியோர் 2021 ஆம் ஆண்டு டிசம்பர் மாதத்தில் உலகளாவிய கொரோனா வைரசு தடுப்பூசியின் வளர்ச்சிக்கு ஒப்புதல் அளித்தனர். பன்னாட்டு கூட்டுமுயற்சி வௌவால்களிடமிருந்து எடுக்கப்பட்ட கொரோனா வைரசு மாதிரியை விரிவாக ஆராய்வதற்கும், வன விலங்குகள், பண்ணை விலங்குகளில் ஏற்கனவே இருக்கின்ற மற்றும் வளர்ந்து வருகின்ற கொரோனா வைரசுகளின் முழுமையான உலகத்தைப் புரிந்து கொள்ளவும் இம்முயற்சி உதவும் என்ற கருத்தை முன்னிறுத்தி இவர்கள் வாதிடுகின்றனர்.
# வருடாந்திர உயிரிக்கட்டுப்பாடு தொழிற் கூட்டம்

**வருடாந்திர உயிரிக்கட்டுப்பாடு தொழிற் கூட்டம் (Annual Biocontrol Industry Meeting)** என்பது உலகம் முழுவதும் உள்ள உயிரியல் தாவர பாதுகாப்பு தயாரிப்புகளின் உற்பத்தியாளர்கள் கூடும் வருடாந்திர மாநாடு ஆகும். 2005 ஆம் ஆண்டு முதல் ஒவ்வோ ஆண்டும் 300 - 400 நிறுவனங்களில் இருந்து 700 - 800 பிரதிநிதிகள் இந்த கூட்டத்தில் பங்கேற்கின்றனர்.  
மாநாட்டின் குறிக்கோள், இயற்கையான (உயிரியல்) முறைகள் மூலம் தாவரப் பயிர்களில் தாவரங்கள் மற்றும் பூச்சிகளைக் கட்டுப்படுத்துதல், குறிப்பாக உயிரி விளைவுகள் பற்றிய வணிக மற்றும் அறிவியல் அனுபவங்களை பரிமாறிக்கொள்வது மற்றும் வணிக அறிவியல் முன்னேற்றங்களை வழங்குவதாகும்.  
இந்த சந்திப்பு ஒவ்வோர் இலையுதிர் காலத்திலும் சுவிட்சர்லாந்து நாட்டிலுள்ள பேசெல் நகரத்தில் நடைபெறுகிறது. மேலும் உயிரியல் வேளாண்மைக்கான சுவிட்சர்லாந்து ஆராய்ச்சி நிறுவனம் இதை ஏற்பாடு செய்து நடத்துகிறது. இதற்கு இணையாக, உயிரியல் தாவரப் பாதுகாப்புத் தொழிலைப் பிரதிநிதித்துவப்படுத்தும் சங்கமான பன்னாட்டு உயிரி கட்டுப்பாடு உற்பத்தியாளர்கள் சங்கத்தின் ஆண்டுக் கூட்டமும் நடைபெறுகிறது.  
செருமனியின் வேதிப்பொருள் உற்பத்தி செய்யும் பி.ஏ.எசு.எப் எனப்படும் பன்னாட்டு நிறுவனம், பேயர் எனப்படும் மருந்து உற்பத்தி நிறுவனம், உயிரியல் பயிர் பாதுகாப்பு நிறுவனம், உயிர்பாதுகாப்பு நிறுவனம் டி சங்கோசே, கோப்பெர்ட்டு, மன்சாண்டோ பயோ ஏ.ஜி ஓரோ அக்ரி, சுமிட்டோமா, சிங்கெண்டா, வேலண்டு பயோசயன்சசு நிறுவனங்கள் இக்கூட்டத்தின் முக்கிய ஆதரவாளர்கள் ஆவர்.
# ரெண்டதம்பட்டி

**ரெண்டதம்பட்டி** (*Rendathampatti*) என்பது இந்திய ஒன்றியம், தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு, உட்பட்ட ஒரு வருவாய் கிராமம் ஆகும். இது ரெண்டதம்பட்டி ஊராட்சிக்கு உட்பட்டது.
# ரெண்டதம்பட்டி

## அமைவிடம்

இந்த ஊரானது மாவட்ட தலைநகரான கிருஷ்ணகிரியிலிருந்து 51 கிலோமீட்டர் தொலைவிலும், ஊத்தங்கரையில் இருந்து 7 கிலோமீட்டர் தொலைவிலும், சென்னையில் இருந்து 236 கிலோமீட்டர் தொலைவிலும் உள்ளது.
# ரெண்டதம்பட்டி

## மக்கள் வகைப்பாடு

2011 மக்கள் தொகை கணக்கெடுப்பின்படி இந்த ஊரில் மொத்த வீடுகள் 208, மொத்த மக்கள் தொகை 784, இதில் 410 ஆண்களும், 374 பெண்களும் அடங்குவர். கிராமத்தில் கல்வியறிவு பெற்றவர்கள் விகிதம் 60.3 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்
# சாலமரத்துப்பட்டி

**சாலமரத்துப்பட்டி** (*Salamarathupattii*) என்பது இந்திய ஒன்றியம், தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு, உட்பட்ட ஒரு வருவாய் கிராமம் ஆகும். இது சாலமரத்துப்பட்டி ஊராட்சிக்கு உட்பட்டது.
# சாலமரத்துப்பட்டி

## அமைவிடம்

இந்த ஊரானது மாவட்ட தலைநகரான கிருஷ்ணகிரியிலிருந்து 46 கிலோமீட்டர் தொலைவிலும், ஊத்தங்கரையில் இருந்து 13 கிலோமீட்டர் தொலைவிலும் உள்ளது.
# சாலமரத்துப்பட்டி

## மக்கள் வகைப்பாடு

2011 மக்கள் தொகை கணக்கெடுப்பின்படி இந்த ஊரில் மொத்த வீடுகள் 413, மொத்த மக்கள் தொகை 1,648, இதில் 888 ஆண்களும், 760 பெண்களும் அடங்குவர்.
# சாமகவுண்டன் வலசை

**சாமகவுண்டன் வலசை** (*Samakavandanvalasai*) என்பது இந்திய ஒன்றியம், தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு, உட்பட்ட ஒரு வருவாய் கிராமம் ஆகும். இது மிட்டபள்ளி ஊராட்சிக்கு உட்பட்டது.
# சாமகவுண்டன் வலசை

## அமைவிடம்

இந்த ஊரானது மாவட்ட தலைநகரான கிருஷ்ணகிரியிலிருந்து 54 கிலோமீட்டர் தொலைவிலும், ஊத்தங்கரையில் இருந்து 6 கிலோமீட்டர் தொலைவிலும் உள்ளது.
# சாமகவுண்டன் வலசை

## மக்கள் வகைப்பாடு

2011 மக்கள் தொகை கணக்கெடுப்பின்படி இந்த ஊரில் மொத்த வீடுகள் 126, மொத்த மக்கள் தொகை 519, இதில் 261 ஆண்களும், 258 பெண்களும் அடங்குவர்.
# எம். கோபாலகிருஷ்ணன்

எம்.கோபாலகிருஷ்ணன் தமிழில் சிறுகதைகளும் நாவல்களும் எழுதிவரும் எழுத்தாளர். காப்பீட்டுத்துறையில் பணியாற்றி வருகிறார். கோவையில் வசிக்கிறார்.
# எம். கோபாலகிருஷ்ணன்

## தனிவாழ்க்கை

எம்.கோபாலகிருஷ்ணன் திருப்பூர் நெசவாளர் காலனியில் பிறந்தவர்.உள்ளூர் ஆரம்பப் பள்ளி, திருப்பூர் ஆண்டகை மேல்நிலைப் பள்ளி ஆகிய பள்ளிகளில் படித்தார். சிக்கண்ணா கலைக் கல்லூரியில் இளங்கலை வணிகவியல் படித்தார். இந்தி இலக்கியத்திலும் முதுகலைப் பட்டம் பெற்றவர். கோவையில் வசிக்கிறார். காப்பீட்டுத்துறை அதிகாரியாக பணிபுரிகிறார்.
# எம். கோபாலகிருஷ்ணன்

## படைப்புக்கள்

எம்.கோபாலகிருஷ்ணன் சூத்ரதாரி என்னும் பெயரில் சிற்றிதழ் ஒன்றை கல்லூரிக்காலத்தில் நடத்தினார். அதன்பின் அப்பெயரிலேயே மனஓசை போன்ற இதழ்களில் எழுத ஆரம்பித்தார். இவருடைய முதல் கவிதைத் தொகுதி சூத்ரதாரி என்ற பெயரில் வெளியாகியது. அதன்பின் எம்.கோபாலகிருஷ்ணன் என்ற பெயரில் எழுத ஆரம்பித்தார்.  
எழுத்தாளர் ஜெயமோகனுடன் இணைந்து ’சொல் புதிது’ என்னும் சிற்றிதழை நடத்தினார். இலக்கிய உரையாடல்களை ஒருங்கமைத்திருக்கிறார்
# எம். கோபாலகிருஷ்ணன்

## படைப்புக்கள்

### நாவல்கள்

- அம்மன் நெசவு
- மணற்கடிகை
- மனைமாட்சி
- தீர்த்த யாத்திரை
# எம். கோபாலகிருஷ்ணன்

## படைப்புக்கள்

### சிறுகதைத் தொகுதிகள்

- பிறிதொரு நதிக்கரை
- முனிமேடு
- சக்தியோகம்
- மல்லி
# எம். கோபாலகிருஷ்ணன்

## படைப்புக்கள்

### குறுநாவல் தொகுதிகள்

- வால்வெள்ளி
- மாயப் புன்னகை
# எம். கோபாலகிருஷ்ணன்

## படைப்புக்கள்

### கட்டுரைத் தொகுப்பு

- நினைவில் நின்ற கவிதைகள் (2018)- சிறுவாணி வாசகர் மையம்
- மொழி பூக்கும் நிலம் (2019)-தமிழினி
- ஒரு கூடைத் தாழம்பூ (2019)-தமிழினி
# எம். கோபாலகிருஷ்ணன்

## படைப்புக்கள்

### மொழியாக்கம்

- காதலின் துயரம் [கதே]
- ஆண்டன் செகோவ் சிறுகதைகள்
- அறிவு [ நாராயணகுரு]
- ஈஸோவாஸ்ய உபநிடதம் உரை [நித்ய சைதன்ய யதி]
- ஒரு அடிமையின் வரலாறு – வாழ்க்கைச் சரிதம் – பிரடெரிக் டக்ளஸ் (2001)
- சிவப்புத் தகரக் கூரை – நாவல் – நிர்மல்வர்மா ( 2013 )
- துயர்நடுவே வாழ்வு ( திகார் பெண்களின் கவிதைகள் ) (2015)
- வால்காவிலிருந்து கங்கை வரை [ராகுல சாங்கிருத்தியாயன்]
# எம். கோபாலகிருஷ்ணன்

## படைப்புக்கள்

### இணையாக்கங்கள்

- இலக்கிய உரையாடல்கள் ( ஜெயமோகனுடன் இணைந்து கண்ட நேர்காணல்கள் ) – (2006)
- வீட்டின் மிக அருகே மிகப் பெரும் நீர்ப்பரப்பு ( செங்கதிர் தொகுத்த ரேமண்ட் கார்வரின் சிறுகதைத் தொகுப்பு ) – (2014)
# எம். கோபாலகிருஷ்ணன்

## விருதுகள்

- கதா விருது - 1999
# எம். கோபாலகிருஷ்ணன்

## வெளியிணைப்பு

எம். கோபாலகிருஷ்ணன் இணையதளம்
# செலகாரம்பட்டி

**செலகாரம்பட்டி** (*Salamarathupattii*) என்பது இந்திய ஒன்றியம், தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு, உட்பட்ட ஒரு வருவாய் கிராமம் ஆகும். இது வேங்கடத்தாம்பட்டி ஊராட்சிக்கு உட்பட்டது.
# செலகாரம்பட்டி

## அமைவிடம்

இந்த ஊரானது மாவட்ட தலைநகரான கிருஷ்ணகிரியிலிருந்து 48 கிலோமீட்டர் தொலைவிலும், ஊத்தங்கரையில் இருந்து 6 கிலோமீட்டர் தொலைவிலும் மாநிலத் தலைநகரான சென்னையில் இருந்து 243 கிலோமீட்டர் தொலைவிலும் உள்ளது.
# செலகாரம்பட்டி

## மக்கள் வகைப்பாடு

2011 மக்கள் தொகை கணக்கெடுப்பின்படி இந்த ஊரில் மொத்த வீடுகள் 70, மொத்த மக்கள் தொகை 279, இதில் 152 ஆண்களும், 127 பெண்களும் அடங்குவர். கல்வியறிவு பெற்றவர்கள் விகிதம் 55.9 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
# மீரா-பய்ந்தர்

**மீரா பயந்தர்** (**Mira-Bhayandar**) இந்தியாவின் மகாராட்டிரா மாநிலத்தின் தானே மாவட்டத்தில் அமைந்த பெரிய நகரங்களில் ஒன்றாகும். 79 வார்டுகளும், 79.4 சதுர கிலோ மீட்டர் பரப்பளவும் கொண்ட மாநகராட்சியான இந்நகரம் மும்பை பெருநகரப் பகுதியாகும். இந்நகரம் சால்செட் தீவிற்கு வடக்கில் அமைந்துள்ளது.
# மீரா-பய்ந்தர்

## மக்கள் தொகை பரம்பல்

2011 இந்திய மக்கள் தொகை கணக்கெடுப்பின் படி, 1,87,059 வீடுகள் கொண்ட மீரா-பயாந்தர் மாநகராட்சியின் மொத்த மக்கள் தொகை 8,09,378 ஆகும். மக்கள் தொகையில் ஆண்கள் 429,260 மற்றும் 380,118 பெண்கள் ஆக உள்ளனர். பாலின விகிதம் 1000 ஆண்களுக்கு 898 பெண்கள் வீதம் உள்ளனர். 6 வயதிற்குட்பட்ட குழந்தைகள் எண்ணிக்கை 88,015 - 10.87% ஆகும். சராசரி எழுத்தறிவு 90.98% ஆகும். இதன் மக்கள் தொகையில் இந்துக்கள் 68.96%, இசுலாமியர்கள் 16.28%, பௌத்தர்கள் 1.86%, சமணர்கள் 5.67%, சீக்கியர்கள் 0.53%, கிறித்துவர்கள் 6.01% மற்றும் பிறர் 0.68% ஆக உள்ளனர்.
# பாந்த்ரா

**பாந்த்ரா** (**Bandra**) இந்தியாவின் மகாராட்டிரா மாநிலத்தின் பெருநகரமும்பை மாநகராட்சியில் அமைந்த பகுதிகளில் ஒன்றாகும். இது மும்பை பெருநகர மாநகராட்சியில், மண்டலம் எண் 3-இல், வார்டு எண் **எச்** மேற்கில் அமைந்துள்ளது. மும்பை மாவட்டத்தையும் - பாந்தரா நகரத்தையும் பிரிக்கும், மித்தி ஆற்றின் கரையில், மும்பை புறநகர் மாவட்டத்தில் பாந்த்ரா நகரம் அமைந்துள்ளது. பாந்திரா நகரம், கிழக்கு பாந்திரா மற்றும் மேற்கு பாந்திரா என இரண்டாக பிரிக்கப்பட்டுள்ளது. மகாராட்டிராவில் மும்பை, புனே நகரகளுக்கு அடுத்து இந்நகரம் மூன்றாவது பெரிய வணிக மையமாக உள்ளது.
# பாந்த்ரா

## அருகமைந்த பகுதிகள்

பாந்திரா நகரம் மித்தி ஆற்றாங்கரையில் உள்ளது. பாந்தரா நகரத்திற்கு அருகே தாராவி, கர், குர்லா, மாகிம், சாந்தகுரூஸ் பகுதிகள் உள்ளது.
# பாந்த்ரா

## போக்குவரத்து

பாந்திரா கிழக்கில் இரயில்வே நிலையம் உள்ளது. பாந்திரா-வொர்லி கடற்பாலம் பாந்திராவையும், மத்திய மும்பையையும் இணைக்கிறது.
# பாயந்தர்

**பயாந்தர்** (**Bhayandar**) இந்தியாவின் மகாராட்டிரா மாநிலத்தின் தானே மாவட்டத்தில் அமைந்த மீரா-பயந்தர் மாநகராட்சியில் அமைந்த பகுதியாகும். பயாந்தர் நகரம், பயாந்தர் கிழக்கு மற்றும் மேற்கு என இரண்டாகப் பிரிக்கப்பட்டுள்ளது. இது மும்பை பெருநகரப் பகுதி ஆகும். இது மும்பை நகரத்திற்கு வடக்கில் அமைந்துள்ளது. பயாந்தர் தொடருந்து நிலையம் மும்பை நகரத்துடன் மின்சார இரயில்களால் இணைக்கப்பட்டுள்ள்து.
# பாராடாக்சூரசு

**பாராடாக்சூரசு** (*Paradoxurus*) என்பது மூன்று மரநாய்களை உள்ளடக்கிய பாலூட்டிப் பேரினம் ஆகும். இவை விவேரிட் குடும்பத்தினைச் சார்ந்தது என பிரெடரிக் குவியெர் 1822-ல் முதலில் விவரித்தார். *பாராடாக்சூரசு* சிற்றினங்கள் அகன்ற தலையுடன், நாசித்துளையினைச் சுற்றி பெரிய அளவிலான முடியில்லா பகுதியினைக் கொண்ட முகவாய் நடுவில் ஆழமாக வரிப்பள்ளத்துடன் காணப்படும். இவற்றின் பெரிய காதுகள் நுனியில் வளைந்து காணப்படும். வால் கிட்டத்தட்டத் தலை மற்றும் உடலைப் போலவே நீளமானது.  
ஆசிய மரநாய், பொன்னிற மரநாய் மற்றும் பழுப்பு புனுகுப்பூனை ஆகியவை இந்தப் பேரினத்தின் கீழ் வரும் மூன்று சிற்றினங்கள் ஆகும்.
| மேற்கு தொடர்ச்சி மலைகள், இந்தியா
|-
|}
2009ஆம் ஆண்டில், இலங்கையில் மட்டுமே வாழக்கூடிய அகணிய உயிரிகளான பொன்னிற மரநாய் (பா*. ஆரியசு*, குவியர், 1822), இலங்கை பழுப்பு பனை புனுகுப்பூனை (பா*. மொன்டானசு*, கெலார்ட், 1852) மற்றும் தங்க உலர் மண்டல பனை புனுகுப்பூனை (*பா. செடெனோசெப்பாலசு,* குரோவெசு மற்றும் பலர், 2009), இதில் சேர்க்கப் பரிந்துரைக்கப்பட்டது. ஆனால் அடுத்தடுத்த ஆய்வில், மிகக் குறைந்த மரபணு வேறுபாடு மற்றும் பொன்னிற மரநாயில் புவியியல் சார்ந்த அமைப்பு காணப்படாததால் முன்மொழியப்பட்ட கருத்து ஆதரவு பெறவில்லை. உருவவியல் தரவுகளின் ஒப்பீடு, ஆசியப் பனை மரநாய் மூன்று முக்கிய கிளைகளை உள்ளடக்கியது. இவை தனித்தனி சிற்றினங்களாக அங்கீகரிக்கப்பட வேண்டும். அதாவது இந்தியத் துணைக்கண்டம் மற்றும் தென்கிழக்கு ஆசியாவில் ஒன்று (*ஆசிய மரநாய், பாராடாக்சூரசு கெர்மாப்ரோடிடசு* சென்சு சிடிக்டோ), சுமத்திரா, சாவகம் மற்றும் பிற சிறிய தீவுகளில் காணப்படுவது (*பாராடாக்சூரசு* *முசங்கா*), மற்றும் பிலிப்பைன்ஸ் மற்றும் மெந்தாவாய் தீவுகள் பதிலாட்புலத்தில் காணப்படுவது (*பாராடாக்சூரசு* *பிலிப்பீன்சு*). இருப்பினும், மரபணு தரவு சிற்றினங்கள் நிலை வேறுபாட்டை ஆதரிக்கவில்லை.
# சின்னப்பல் மரநாய்

**சின்னப்பல் மரநாய்** (*Small-toothed palm civet*)(*ஆர்க்டோகாலிடியா திரிவிர்கட்டா*) என்பது **முக்கோடு மரநாய்** என்று அழைக்கப்படுகிறது. இது தென்கிழக்காசியாவின் அடர்ந்த காடுகளில் காணப்படுகிறது. இது இந்தியாவின் அசாம் மாநிலம் முதல் இந்தோசீனா மற்றும் மலாய் தீபகற்பம் மற்றும் சுமத்ரா, பாங்கா ஆகிய நாடுகளிலும், ஜாவா, போர்னியோ மற்றும் இந்தோனேசியாவின் அருகிலுள்ள பல சிறிய தீவுகளிலும் காணப்படுகிறது.  
இது ஒற்றை சிற்றினம் கொண்ட பேரினமாகும். *ஆர்க்டோகாலிடியா*வில் ஆர்க்டோ என்றால் 'கரடி என்றும் காலிடா என்றால் சிறிய மரநாய் என்று பெயர். சிற்றினப் பெயரான *திரிவிர்கடா* என்ற என்பதற்கு இலத்தீன் மொழியில் 'மூன்று-கோடுகள்' என்று பொருள்.
# சின்னப்பல் மரநாய்

## உடலமைப்பு

சின்னப்பல் மரநாய் நடுத்தர உயரமுடையது. இதன் எடை 2.4 கிலோ (5.3&nbsp;பவுண்ட்) வரையும் உடல் நீளம் 53 செ. மீ. வாலானது 58 செ. மீ. வரை இருக்கும். இது குறுகிய உரோமங்களைக் கொண்டுள்ளது. இந்த உரோமங்கள் பொதுவாகப் பழுப்பு அல்லது மெருகு நிறத்தில் இருக்கும். தலை அடர் சாம்பல் நிறமுடையது. இதன் முகவாய் பழுப்பு நிறத்தில் வெள்ளை நிற கோடுகளுடன் (மூக்கிலிருந்து நெற்றி வரை) காணப்படும். பெண் மரநாய்களுக்கு மட்டும் பெரினியல் எனப்படும் வாசனை சுரப்பி உள்ளது. இது பிறப்பு உறுப்புக்கு அருகில் அமைந்துள்ளது
# சின்னப்பல் மரநாய்

## இனப்பெருக்கம்

இது அனைத்துண்ணி வகையினைச் சார்ந்தது. இதன் உணவாகப் பூச்சிகள், சிறிய பாலூட்டிகள், கூடு கட்டும் பறவைகள், பழங்கள், தவளைகள் மற்றும் பல்லிகள் ஆகும். மற்ற பனை மரநாய்களைப் போலவே இத பழக்கவழக்கங்கள் தனித்து, மரங்களில் வாழ்ந்து இரவு நேரங்களில் இரை தேடுபவையாக உள்ளது. இதன் கர்ப்ப காலம் 45 நாட்கள். சராசரியாக 3 குட்டிகள் ஈனும். பிறந்த குட்டிகள் 11 நாட்களில் கண்களைத் திறக்கின்றன. இரண்டு மாதங்கள் வரை தாய் பாலூட்டும். இது வருடத்திற்கு இரண்டு முறை இனப்பெருக்கம் மேற்கொள்ளும். ஆனால் குறிப்பிட்ட இனச்சேர்க்கை காலம் இல்லை. சுமார் 11 ஆண்டுகள் வரை உயிர் வாழக்கூடியது. இந்தச் சிற்றினமும் தென்கிழக்கு ஆசிய வன விலங்குகளைப் போலவே காடழிப்பால் அச்சுறுத்தப்படுகிறது.
# ஜிவித்புத்ரிகா

**ஜிவித்புத்ரிகா** (*Jivitputrika*) (ஜித்தியா என்றும் அழைக்கப்படுகிறது) என்பது மூன்று நாட்கள் நீடிக்கும் இந்து பண்டிகையாகும். இது ஐப்பசி மாதத்தில் கிருஷ்ண- பட்சத்தின் ஏழாவது முதல் ஒன்பதாம் சந்திர நாள் வரை கொண்டாடப்படுகிற. இது முக்கியமாக இந்திய மாநிலங்களான பீகார், சார்க்கண்டு ,உத்தரப்பிரதேசம் , நேபாளத்தின் மைதிலி, மகதி , போச்புரி பேசும் பகுதிகளில் கொண்டாடப்படுகிறது. இதில் தாய்மார்கள் தங்கள் குழந்தைகளின் நலனுக்காக (தண்ணீர் குடிக்கமலிருந்து) நோன்பு கடைபிடிக்கிறார்கள்.
# ஜிவித்புத்ரிகா

## சடங்குகள்

இது மூன்று நாள் திருவிழாவாகும்.  
- நஹாய்-காய் : முதல் நாள் நஹாய்-காய், தாய்மார்கள் குளித்த பின்னரே உணவு உண்கின்றனர். நெய் மற்றும் இந்துப்பு கொண்டு தயாரிக்கப்படும் சைவ உணவை உண்கின்றனர்.
- குர்-ஜிதியா அல்லது ஜிவிபுத்ரிகா நாள்: இது இரண்டாவது நாள் , இதில் தாய்மார்கள் தண்ணீர் கூட அருந்தாமல் கடுமையான விரதத்தை கடைபிடிக்கிறார்கள்.
- பரணம்: தாய்மார்கள் நோன்பு திறக்கும் மூன்றாவது நாள் இது. காய்கறிகள்,கீரைகள், இலைகள், மதுவா ரொட்டி போன்ற பல்வேறு சுவையான உணவுகள் தயாரிக்கப்படுகின்றன.
# ஜிவித்புத்ரிகா

## புராணக் கதை

ஒரு கதையின் படி, ஜிமுத்வான்ஹன் என்பவன் கந்தர்வர்களின் அரசராவான். அவன் தனது இராச்சியத்தை தனது சகோதரர்களுக்கு விட்டுக்கொடுத்து, தனது தந்தைக்கு சேவை செய்ய காட்டுக்குச் சென்றான். அங்கே ஒரு வயதான பெண் துக்கத்தில் இருப்பதைக் கண்டான். அவள் தான் நாகவம்சத்தைச் (பாம்புகளின் குடும்பம்) சேர்ந்தவள் என்று சொன்னாள். அவள் தன் ஒரே மகனை கருடனுக்கு மறுநாள் உணவளிக்க வேண்டும். ஜிமுத்வான்ஹன் அவளது ஒரே மகனைப் பாதுகாப்பதாக உறுதியளித்தான். மறுநாள் பாறைப் படுக்கையில் படுத்து கருடனுக்குத் தன்னை அர்ப்பணித்தான். கருடன் வந்து தன் நகங்களால் ஜிமுத்வான்ஹனைத் தாக்கினான். ஜிமுத்வான்ஹன் அமைதியாக இருந்தான். பிறகு கருடன் தாக்குவதை நிறுத்தியது. கருடன் அவனது அடையாளத்தைப் பற்றி விசாரித்தது. பின்னர் ஜிமுத்வான்ஹன் முழு கதையையும் விவரித்தான். அவனது கருணையால் ஈர்க்கப்பட்ட கருடன், நாகவம்சத்தவரிடமிருந்து எவரையும் உணவாகக் கோரமாட்டேன் என்று உறுதியளித்தது. இந்த புராணத்தை போற்றுவதற்காக தாய்மார்கள் தங்கள் குழந்தைகளின் நலனுக்காக விரதம் இருக்கிறார்கள்.
# இட்டெர்பியம் பாசுபைடு

**இட்டெர்பியம் பாசுபைடு** (*Ytterbium phosphide*) என்பது YbP என்ற மூலக்கூற்று வாய்ப்பாட்டால் விவரிக்கப்படுகிறது. இட்டெர்பியமும் பாசுபரசும் சேர்ந்து இச்சேர்மம் உருவாகிறது. இட்டெர்பியத்தின் பாசுபைடு சேர்மங்களில் இதுவும் ஒன்றாகும்.
# இட்டெர்பியம் பாசுபைடு

## தயாரிப்பு

இட்டெர்பியமும் பாசுபீனும் திரவ அமோனியாவில் வினைபுரிந்து Yb(PH<sub>2</sub>)<sub>2</sub>•5NH<sub>3</sub> என்ற அணைவுச் சேர்மம் உருவாகிறது. இதை இட்டெர்பியம் பாசுபைடாக சிதைக்க முடியும்:
::<chem>Yb(PH2)2*5NH3 -> Yb(PH2)2 + 5NH3</chem>  
::<chem>2Yb(PH2)2 -> YbP + 2PH3 + H2</chem>
# இட்டெர்பியம் பாசுபைடு

## இயற்பியல் பண்புகள்

550 பாகை செல்சியசு வெப்பநிலையில் இட்டெர்பியம் பாசுபைடு சிதைவடைகிறது.
::<chem> 3YbP -> Yb3P2 + P </chem>  
ஐதரோகுளோரிக் அமிலம், இராச திராவகம், நைட்ரிக் அமிலம் போன்றவற்றில் இது கரையும். இட்டெர்பியம் பாசுபைடு கனசதுர திட்டத்தில் Fm3m என்ற இடக்குழுவில் கருப்பு நிற படிகங்களாக உருவாகிறது.
# இட்டெர்பியம் பாசுபைடு

## பயன்கள்

உயர் ஆற்றல் நிலை, உயர் அலைவரிசை பயன்பாடுகள், சீரொளி மற்றும் இதர ஒளியியல் இருமுனையங்களில் இட்டெர்பியம் பாசுபைடு ஒரு குறைக்கடத்தியாகப் பயன்படுத்தப்படுகிறது.
# சிரம்பான் மாவட்டம்

**சிரம்பான் மாவட்டம்** என்பது (மலாய்: *Daerah Seremban*; ஆங்கிலம்: *Seremban District*; சீனம்: 芙蓉县) மலேசியா, நெகிரி செம்பிலான் மாநிலத்தில் உள்ள ஒரு மாவட்டம். சிரம்பான் மாவட்டத்தின் முக்கிய நகரம் சிரம்பான் *(Seremban)* நகரம். அதுவே நெகிரி செம்பிலான் மாநிலத்தின் தலைநகரமும் ஆகும்.  
கோலாலம்பூர் பெருநகரில் இருந்து தெற்கே 54 கி.மீ. தொலைவிலும்; மலாக்கா நகரில் இருந்து 86 கி.மீ. தொலைவிலும்; ஜொகூர் பாரு நகரில் இருந்து 270 கி.மீ. தொலைவிலும்; அமைந்து உள்ளது.  
நெகிரி செம்பிலான் மாநிலத்தில் உள்ள ஏழு மாவட்டங்களில் இதுவும் ஒரு மாவட்டம் ஆகும்.
# சிரம்பான் மாவட்டம்

## நிர்வாகம்

புதிதாக உருவாக்கப்பட்ட சிரம்பான் மாநகராட்சி; சிரம்பான் மாவட்டம் முழுவதையும் உள்ளடக்கியது. 1 சனவரி 2020-இல் சிரம்பான் மாநகராட்சி; மற்றும் நீலாய் நகராட்சி ஆகிய இரு மன்றங்களும் ஒன்றிணைக்கப் பட்டன. அதன் மூலம் சிரம்பான் மாநகராட்சி உருவாக்கப்பட்டது.
# சிரம்பான் மாவட்டம்

## நிர்வாகம்

### சிரம்பான் மாவட்டத்தில் உள்ள முக்கிம்கள்

சிரம்பான் மாவட்டத்தில் மாவட்டத்தில் 8 முக்கிம்கள் உள்ளன.  
1. அம்பாங்கான் *(Ampangan)*
1. லாபு *(Labu)*
1. லெங்கெங் *(Lenggeng)*
1. பந்தாய் *(Pantai)*
1. ராசா *(Rasah)*
1. ரந்தாவ் *(Rantau)*
1. சிரம்பான் நகரம் *(Seremban City)*
1. செத்துல் *(Setul)*
# சிரம்பான் மாவட்டம்

## நகரப் பகுதிகள்

### சிரம்பான் மையப் பகுதி

சிரம்பான் மாநகரத்தின் மையப் பகுதிகள்; சிரம்பான் மாநகராட்சியின் அதிகார வரம்பிற்குள் வருகின்றன.  
1. சிரம்பான் *(Seremban)*
1. ராசா *(Rasah)*
1. ராசா ஜெயா *(Rasah Jaya)*
1. மம்பாவ் *(Mambau)*
1. செனவாங் *(Senawang)*
1. தெமியாங் *(Temiang)*
1. லோபாக் *(Lobak)*
1. பாரோய் *(Paroi)*
1. புக்கிட் செடாங் *(Bukit Chedang)*
1. புக்கிட் புளாசம் *(Bukit Blossom)*
1. சிரம்பான் 2 *(Seremban 2)*
1. அம்பாங்கான் *(Ampangan)*
1. ஆக்லாந்து *(Oakland)*
1. புக்கிட் கெபாயாங் *(Bukit Kepayang)*
1. கெமாயான் *(Kemayan)*
1. சிக்காமாட் *(Sikamat)*
1. பண்டார் ஸ்ரீ செண்டாயான் *(Bandar Sri Sendayan)*
1. தாமான் பெர்மாய் *(Taman Permai)*
# சிரம்பான் மாவட்டம்

## நகரப் பகுதிகள்

### சிரம்பான் புறப்பகுதி

சிரம்பான் மாநகரத்தின் புறப் பகுதிகள்; நீலாய் நகராட்சிக் கழகத்தின் (Nilai Municipal Council) அதிகார வரம்பிற்குள் வருகின்றன.  
1. நீலாய் *(Nilai)*
1. பண்டார் பாரு நீலாய் *(Bandar Baru Nilai)*
1. ரந்தாவ் *(Rantau)*
1. மந்தின் *(Mantin)*
1. சுங்கை காடுட் *(Sungai Gadut)*
1. லாபு *(Labu)*
1. லெங்கெங் *(Lenggeng)*
1. தாமான் சிரம்பான் ஜெயா *(Taman Seremban Jaya)*
1. பண்டார் சிரம்பான் செலாத்தான் *(Bandar Seremban Selatan)*
1. தாமான் துங்கு ஜாபார் *(Taman Tuanku Jaafar)*
1. ராசா கெமாயான் *(Rasah Kemayan)*
1. பந்தாய் *(Pantai)*
1. உலு பெரணாங் *(Ulu Beranang)*
1. பாஜம் *(Pajam)*
# சிரம்பான் மாவட்டம்

## சிரம்பான் மாவட்டத்தில் உள்ள தமிழ்ப்பள்ளிகள்

மலேசியா; நெகிரி செம்பிலான்; சிரம்பான் மாவட்டத்தில் *(Seremban District)* 19 தமிழ்ப்பள்ளிகள் உள்ளன. 4854 மாணவர்கள் பயில்கிறார்கள். 445 ஆசிரியர்கள் பணியாற்றுகிறார்கள்.  
| NBD4069 | சிரம்பான் | SJK(T) Convent Seremban </br><small>(Kompleks Wawasan)</small> | **சிரம்பான் கான்வென்ட் தமிழ்ப்பள்ளி**</br><small>*மலேசியத் தொலைநோக்கு பள்ளி*</small> | 70300 | சிரம்பான் | 642 | 43 |  |
| --- | --- | --- | --- | --- | --- | --- | --- | --- |
| NBD4070 | சிரம்பான் | SJK(T) Lorong Java | **லோரோங் ஜாவா தமிழ்ப்பள்ளி** | 70000 | சிரம்பான் | 693 | 51 |  |
| NBD4071 | சிரம்பான் | SJK(T) Jalan Lobak | **ஜாலான் லோபாக் தமிழ்ப்பள்ளி** | 70200 | சிரம்பான் | 389 | 33 |  |
| NBD4072 | நீலாய் | SJK(T) Nilai | **நீலாய் தமிழ்ப்பள்ளி** | 71800 | நீலாய் | 537 | 40 |  |
| NBD4073 | நீலாய் | SJK(T) Ladang Batang Benar | **பத்தாங் பெனார் தோட்டத் தமிழ்ப்பள்ளி** | 71800 | நீலாய் | 57 | 11 |  |
| NBD4074 | கெர்பி தோட்டம் | SJK(T) Ladang Kirby | **கெர்பி தோட்டத் தமிழ்ப்பள்ளி** | 71900 | லாபு | 38 | 10 |  |
| NBD4075 | குபாங் தோட்டம் | SJK(T) Ladang Kubang | **குபாங் தோட்டத் தமிழ்ப்பள்ளி** | 72300 | சிரம்பான் | 35 | 10 |  |
| NBD4076 | நீலாய் | SJK(T) Desa Cempaka | **டேசா செம்பாகா தமிழ்ப்பள்ளி** | 71800 | நீலாய் | 99 | 10 |  |
| NBD4077 | மந்தின் | SJK(T) Ldg Cairo | **கெய்ரோ தோட்டத் தமிழ்ப்பள்ளி** | 71700 | மந்தின் | 163 | 18 |  |
| NBD4078 | லாபு | SJK(T) Labu Bhg 1 | **லாபு தமிழ்ப்பள்ளி பிரிவு 1** | 71900 | சிரம்பான் | 45 | 11 |  |
| NBD4079 | லாபு | SJK(T) Ladang Labu Bhg 4 | **லாபு தோட்டத் தமிழ்ப்பள்ளி பிரிவு 4** | 71010 | லாபு | 23 | 10 |  |
| NBD4080 | செனவாங் | SJK(T) Ladang Senawang | **செனவாங் தோட்டத் தமிழ்ப்பள்ளி** | 71450 | சிரம்பான் | 543 | 42 |  |
| NBD4081 | சிரம்பான் தோட்டம் | SJK(T) Ladang Seremban | **சிரம்பான் தோட்டத் தமிழ்ப்பள்ளி** | 71450 | சிரம்பான் | 565 | 44 |  |
| NBD4083 | கோம்போக் தோட்டம் | SJK(T) Ladang Kombok | **கோம்போக் தோட்டத் தமிழ்ப்பள்ளி** | 71200 | ரந்தாவ் | 60 | 14 |  |
| NBD4084 | ரந்தாவ் | SJK(T) Rantau | **ரந்தாவ் தமிழ்ப்பள்ளி** | 71200 | ரந்தாவ் | 293 | 28 |  |
| NBD4085 | சங்காய் சிரம்பான் தோட்டம் | SJK(T) Ladang Shanghai Seremban | **சங்காய் சிரம்பான் தமிழ்ப்பள்ளி** | 70300 | சிரம்பான் | 169 | 15 |  |
| NBD4086 | பாஜம் | SJK(T) Tun Sambanthan | **துன் சம்பந்தன் தமிழ்ப்பள்ளி** | 71700 | மந்தின் | 229 | 27 |  |
| NBD4087 | செமினி
Makhota Hills | SJK(T) Ladang Lenggeng | **லெங்கெங் தோட்டத் தமிழ்ப்பள்ளி** | 71750 | லெங்கெங் | 82 | 11 |  |
| NBD4088 | பண்டார் ஸ்ரீ செண்டாயான் | SJK(T) Bandar Sri Sendayan | **பண்டார் ஸ்ரீ செண்டாயான் தமிழ்ப்பள்ளி**</br><small>*புக்கிட் பெர்த்தாம் தோட்டத் தமிழ்ப்பள்ளி*</small></br><small>*பண்டார் செண்டாயான் நகர்ப் பகுதிக்கு மாற்றம்*</small></br> | 71950 | பண்டார் ஸ்ரீ செண்டாயான் | 192 | 17 | } |
# தெலொசு

**டெலொஸ்** தீவு (*Delos*) என்பது சைக்லேட்ஸ் தீவுக்கூட்டத்தின் மையத்திற்கு அருகில் உள்ள மைக்கோனோஸ் அருகே உள்ள ஒரு தீவு ஆகும். இது கிரேக்கத்தின் மிக முக்கியமான தொன்மவியல், வரலாற்று, தொல்லியல் தளங்களில் ஒன்றாகும். தீவில் நடந்த அகழ்வாய்வுகள் மத்தியதரைக் கடலில் மிகவும் முக்கியமானவை. எபோரேட் ஆஃப் ஆண்டிக்விட்டிஸ் ஆஃப் சைக்லேட்ஸின் வழிகாட்டுதலின் கீழ் தொடர்ந்து அகழாய்வு பணிகள் நடைபெறுகின்றன. இங்கு கண்டுபிடிக்கப்பட்ட பல கலைப்பொருட்கள் டெலோஸ் தொல்லியல் அருங்காட்சியகம் மற்றும் ஏதென்ஸின் தேசிய தொல்லியல் அருங்காட்சியகம் போன்றவற்றி்ல் காட்சிக்கு வைக்கப்பட்டுள்ளன.  
ஒலிம்பியன் கிரேக்கத் தொன்மவியலின் படி அப்பல்லோ மற்றும் ஆர்ட்டெமிசு ஆகியோரின் பிறப்பிடமாக இத்தீவு கருதப்படுகிறது. டெலோஸ் தீவு சுமார் ஒரு ஆயிரமாண்டு காலத்திற்கு ஒரு புனித இடமாக இருந்தது. இதன் புனிதத் துறைமுகத்தில் இருந்து, அடிவானம் மூன்று கூம்பு வடிவ மேடுகளைக் கொண்டதாக உள்ளது. அவை இறைவியின் புனித நிலப்பரப்புகளை அடையாளம் காட்டுவதாக (இறைவியின் பெயர் ஏதெனா என்று கணிக்கப்பட்டுள்ளது) உள்ளது.  
1990 ஆம் ஆண்டில், யுனெஸ்கோ டெலோசை உலகப் பாரம்பரியக் களமாக பட்டியில் இட்டுள்ளது. இது "விதிவிலக்காக விரிவான மற்றும் பலபொருட்கள் கொண்ட" தொல்லியல் தளம் என்று குறிப்பிடப்பட்டுள்ளது.
# தெலொசு

## வரலாறு

### பண்டைய கிரேக்கம்

இத்தீவில் கண்டெடுக்கப்பட்ட பழங்கால கல் குடியிருப்புகளை ஆய்வு செய்ததில், இங்கு கிமு 3 ஆயிரமாண்டு முதல் மக்கள் வாழ்ந்ததாக அறியவருகிறது. பண்டைய வரலாற்றாளரான துசிடிடீஸ் தீவின் பூர்வீக குடிகளை கடல் கொள்ளையர்களான கேரியன்கள் என்று குறிப்பிடுகிறார். அவர்கள் இறுதியில் கிரீட்டின் மன்னர் மினோசால் வெளியேற்றப்பட்டனர். *ஒடிசி* நூலின் மூலம், இத்தீவு ஏற்கனவே இரட்டைக் கடவுள்களான அப்பல்லோ மற்றும் ஆர்ட்டெமிசு ஆகியோரின் பிறப்பிடமாக அறியப்பட்டது (ஆர்ட்டெமிசின் பிறப்பிடம் டெலோஸ் அல்லது ஆர்டிஜியா தீவு என்பதில் சில குழப்பங்கள் இருப்பதாகத் தெரிகிறது).  
கி.மு. 900 மற்றும் கி.பி 100 க்கு இடையில் டெலோஸ் ஒரு முக்கிய வழிபாட்டு மையமாக இருந்தது. இங்கு டயோனிசசு மற்றும் இரட்டை தெய்வங்களான அப்பல்லோ மற்றும் ஆர்ட்டெமிஸின் தாயான டைட்டனஸ் லெட்டோ ஆகியோர் போற்றப்பட்டனர். இறுதியில் பன்ஹெலெனிக் சமய முக்கியத்துவத்தைப் பெற்ற டெலோஸ் துவக்கத்தில் அயோனியர்களுக்கு ஒரு சமய யாத்திரை தலமாக இருந்தது.  
ஏதென்ஸ் நகர அரசால் பல "தூய்மையாக்கல்" பணிகள் மேற்கொள்ளப்பட்டன. இது தீவை கடவுளின் முறையான வழிபாட்டிடமாக மாற்றும் முயற்சியாக இருந்தது. முதலாவதாக இது கி.மு. 6ஆம் நூற்றாண்டில், சர்வாதிகாரி பிசிஸ்ட்ராடசால் நடத்தப்பட்டது. அவர் கோயிலிருந்து தென்படும் அனைத்து கல்லறைகளையும் தோண்டியெடுத்து உடல்களை அருகிலுள்ள மற்றொரு தீவுக்கு மாற்ற உத்தரவிட்டார். கி.மு. 5ஆம் நூற்றாண்டில் பெலோபொன்னேசியன் போரின் 6 வது ஆண்டு மற்றும் டெல்பிக் ஆரக்கிளின் அறிவுறுத்தலின் கீழ், முழு தீவில் உள்ள அனைத்து கல்லறைப் பிணங்களும் அகற்றப்பட்டு தூய்மையாக்கம் செய்யப்பட்டது. தீவின் புனித முக்கியத்துவம் காரணமாக இங்கு யாரும் இறக்கவோ (அல்லது பிறக்கவோ) அனுமதிக்கப்படவில்லை. அதனால் பிரசவிக்கும் தருவாயில் உள்ளவர்களும், இறக்கும் தருவாயில் உளவர்களும் தீவிலிருந்து அப்புறப்படுத்தப்பட்டனர். மேலும் வணிகத்தில் இதன் நடுநிலைமையை பாதுகாக்க யாரும் வாரிசு உரிமை கோர முடியாது. இந்த சுத்திகரிப்புக்குப் பிறகு, டெலியன் விளையாட்டுகளின் முதல் ஐந்தாண்டு விழா இங்கு கொண்டாடப்பட்டது. நான்கு ஆண்டுகளுக்குப் பிறகு, தீவின் புனிதத்தன்மையை பாதுகாகும் விதமாக தீவில் இருந்த அனைத்து மக்களும் ஆசியாவில் உள்ள அட்ராமிட்டியத்திற்கு அனுப்பி அகற்றப்பட்டனர்.  
கிரேக்க-பாரசீகப் போர்களுக்குப் பிறகு, தீவு கி.மு. 478 இல் நிறுவப்பட்ட டெலியன் கூட்டணியின் (கிரேக்க நகர அரசுகளின் கூட்டமைப்பு) சந்திப்பு அரங்கமாக மாறியது. கோவிலில் மாநாடுகள் நடத்தப்பட்டன (வெளிநாட்டவர்களுக்கும், வெளிநாட்டு தெய்வங்களுக்கான சிற்றாலயங்களுக்கு ஒரு தனி பகுதி ஒதுக்கப்பட்டது). கி.மு. 454 வரை கூட்டணியின் பொது கருவூலம் பெரிக்கிள்ஸ் ஏதென்சுக்கு கொண்டு செல்லும் வரை இங்கும் வைக்கப்பட்டது.  
தீவில் உணவு, இழை அல்லது மரம் ஆகியவற்றிற்கான உற்பத்தி திறன் இல்லை. இவை அனைத்தும் இறக்குமதி செய்யப்பட்டன. ஒரு பெரிய தொட்டி மற்றும் நீர் கிணறு குழாய் தொட்டிப் பால அமைப்பு, மற்றும் சுகாதார வடிகால் மூலம் கட்டுபடுத்தபட்ட முறையைக் கொண்டு நீர் எடுக்கப்பட்டது. பல்வேறு பகுதிகளில் அகோராக்கள் (சந்தைகள்) இயங்கின.
# யூனுஸ் கான் (மன்னன்)

**யூனுஸ் கான்** என்பவர் நடு ஆசியாவில் இருந்த மொகுலிசுதான் நாட்டின் கான் ஆவார். இவரது ஆட்சிக்காலம் 1462-1487 ஆகும். அவர் கால சீன பதிவுகளில் ஹாஜி அலி என்று குறிப்பிடப்பட்டுள்ள நபர் யூனுஸ் கான் தான் என பல வரலாற்றாளர்கள் அடையாளப்படுத்துகின்றனர். முகலாய பேரரசை தோற்றுவித்த பாபரின் தாய் வழி தாத்தா இந்த யூனுஸ் கான்.  
யூனுஸ் கான் செங்கிஸ் கானின் நேரடி வழித்தோன்றல் ஆவார். இவர் செங்கிஸ் கானின் மகன் சகதை கானின் வழி வந்தவர் ஆவார்.  
இவர் யாசுது நகரத்தில் கல்வி கற்றார். அவர் காலத்தில் மிகுந்த கல்வியறிவு உடைய மொகுலாயர்களில் ஒருவர் ஆனார்.
# அல்வரோ மோர்தே

**அல்வாரோ அந்தோணியோ கார்சியா பெரேசு** (*Álvaro Antonio García Pérez*) (பிறப்பு 23 பிப்ரவரி 1975), மேடைப் பெயரான **அல்வரோ மோர்தே** என்று அழைக்கப்படுபவர், ஓர் எசுப்பானிய நடிகர் ஆவார். மணி ஹெய்ஸ்ட் என்ற தொலைக்காட்சித் தொடரில் *தெ புரொபசர்* என்ற பாத்திரத்தில் நடித்ததன் மூலம் இவர் பரவலாக அறியப்பட்டார்.